**REPUBLIKA SRPSKA**

**NARODNA SKUPŠTINA**

**Z A P I S N I K**

**sa Šeste posebne sjednice Narodne skupštine Republike Srpske,**

**održane 26. aprila 2023. godine**

Šesta posebna sjednica Narodne skupštine Republike Srpske održana je 26. aprila 2023. godine u Banjoj Luci.

Predsjednik Narodne skupštine Republike Srpske dr Nenad Stevandić (u daljem tekstu predsjednik) otvorio je zasjedanje Šeste posebne sjednice i konstatovao da postoji kvorum za rad, te da su odsustvo sa sjednice najavili narodni poslanici: Mirsad Duratović, Saša Grbić, Andrea Gajić, Aleksandra Stupar Radić, Slavenko Ristić, Milan Milaković, Milan Radović i Mirela Kajkut Zeljković.

Na početku sjednice predsjednik je obavijestio prisutne da će se raditi dok se ne iscrpi dnevni red Šeste posebne sjednice Narodne skupštine Republike Srpske, a da će ***dan za glasanje***biti po okončanju rasprave o predloženim tačkama dnevnog reda.

Prije usvajanja dnevnog reda, prisutnima se obratio predsjednik **Komisije za izbor i imenovanje** Ilija Tamindžija u vezi sa Izvještajem o prestanku i dodijeli mandata poslanicima u Narodnoj skupštini Republike Srpske (u daljem tekstu poslanici).

U poslaničkoj raspravi učestvovao je Nebojša Vukanović.

Predsjednik je konstatovao prestanak mandata poslanicima u Narodnoj skupštini Republike Srpske Tamari Evđić i Denisu Šuliću.

**Odluka o dodjeli mandata narodnim poslanicima u Narodnoj skupštini Republike Srpske Milki Savić i Saši Dragiću** **usvojena je sa** (prisutno 68, glasalo 67) **67 glasova *za, nijednim protiv i nijedan poslanik se nije uzdržao od glasanja.***

Novoizabrani narodni poslanici položili su svečanu zakletvu.

Na osnovu člana 170, stav 1 i člana 171 Poslovnika Narodne skupštine Republike Srpske (u daljem tekstu Poslovnik) sjednica je zakazana na zahtjev poslanika iz klubova poslanika SNSD, SP, DEMOS, US, te Poslaničke grupe SPS.

Poslanici su usvojili prijedlog Kolegijuma za spajanje rasprava o tačkama 1 i 2 **sa** (prisutno 72, glasalo 65) **45 glasova *za, 15 protiv i pet poslanik se uzdržalo od glasanja.***

Poslanici su usvojili

**DNEVNI RED**

**1. Informacija o Zaključcima Narodne skupštine Republike Srpske od 17. februara 2020. godine u vezi antidejtonskog djelovanja Ustavnog suda BiH;**

**2. Informacija o zaključcima Narodne skupštine Republike Srpske usvojenim 10. decembra 2021. godine;**

**sa**(prisutno 72, glasalo 69) **57 glasova *za, jednim protiv i 11 poslanika se uzdržalo od glasanja.***

**Ad:** **1. Informacija o Zaključcima Narodne skupštine Republike Srpske od 17. februara 2020. godine u vezi antidejtonskog djelovanja Ustavnog suda BiH;**

**2.** **Informacija o zaključcima Narodne skupštine Republike Srpske usvojenim 10. decembra 2021. godine**

U ime predlagača uvodno izlaganje podnio je Igor Žunić, narodni poslanik.

U poslaničkoj raspravi, učestvovali su: Srđan Mazalica, Radovan Višković, predsjednik Vlade Republike Srpske, Vukota Govedarica, Milanko Mihajilica, Srđan Todorović, Spomenka Stevanović, Dragan Galić, Nebojša Vukanović, Nenad Stevandić, Ramiz Salkić, Željko Dubravac, Đorđe Vučinić, Radislav Dončić, Zagorka Grahovac, Ranka Perić Romić, Ognjen Bodiroga, Maja Dragojević Stojić, Mirjana Orašanin, Darko Berjan, Dragomir Vasić, Mirna Savić Banjac, Pero Đurić i Anja Ljubojević.

Krivi navod ili repliku, imali su: Nebojša Vukanović, Ramiz Salkić, Nenad Stevandić, Đorđe Vučinić, Milanko Mihajilica, Anja Ljubojević, Vukota Govedarica, Srđan Mazalica, Pero Đurić, Denis Pijetlović, Radislav Dončić, Ognjen Bodiroga i Slaviša Marković.

Povredu Poslovnika, prijavili su: Nebojša Vukanović, Igor Crnadak, Ramiz Salkić, Slaviša Marković, Đorđe Vučinić, Mirna Savić Banjac i Denis Pijetlović.

Oduzeta je riječ do kraja pretresa Igoru Crnatku.

U skladu sa članom 163, stav 2 poslanik Igor Crnadak je podnio usmeni prigovor o izjašnjenju Narodne skupštine koji nije usvojen (prisutno 74, glasalo 48) – 21 glas za, 26 protiv i jedan poslanik se uzdržao od glasanja.

Klubovi poslanika SNSD, SP, DEMOS, US, NPS i Poslaničke grupe SPS i DNS podnijeli su zaključak.

Klub poslanika SDS podnio je zaključke.

Zaključena je rasprava.

Završnu riječ o ovim tačkama dnevnog redao dao je Igor Žunić, narodni poslanik.

*U* ***danu za glasanje***,26. aprila 2023. godine*,* svoje odsustvo najavili su narodni poslanici: Željko Dubravac, Mirsad Duratović, Saša Grbić, Andrea Gajić, Aleksandra Stupar Radić, Slavenko Ristić, Milan Milaković, Milan Radović, Igor Crnadak, Nebojša Drinić, Tanja Vukomanović, Aleksandar Trninić, Radislav Dončić i Mirela Kajkut Zeljković.

**Ad – 1: Informacija o Zaključcima Narodne skupštine Republike Srpske od 17. februara 2020. godine u vezi antidejtonskog djelovanja Ustavnog suda BiH**

**Zaključak o Informaciji o Zaključcima Narodne skupštine Republike Srpske od 17. februara 2020. godine u vezi antidejtonskog djelovanja Ustavnog suda BiH**

1. Narodna skupština Republike Srpske usvaja Informaciju o Zaključcima Narodne skupštine Republike Srpske od 17. februara 2020. godine u vezi antidejtonskog djelovanja Ustavnog suda BiH.

2. Narodna skupština Republike Srpske poziva sudije Ustavnog suda BiH iz reda srpskog naroda da podnesu ostavku na mjesto sudije Ustavnog suda BiH dok Narodna skupština Republike Srpske ne odluči drugačije.

3. Ovaj zaključak stupa na snagu narednog dana od dana donošenja.

**usvojen je sa** (prisutno 68, glasalo 60) **47 glasova *za, dva protiv i 11 poslanika se uzdržalo od glasanja.***

**Zaključci klubova poslanika SNSD, SP, DEMOS, US, NPS i poslaničkih grupa SPS i DNS**

1. Narodna skupština Republike Srpske zadužuje poslanike iz Republike Srpske u Predstavničkom domu Parlamentarne skupštine BiH da u što kraćem roku pripreme i upute u parlamentarnu proceduru zakon o Ustavnom sudu BiH, kojim će se definisati sastav Ustavnog suda BiH bez stranih sudija.
2. Ovaj zaključak stupa na snagu danom donošenja.

**usvojeni su sa** (prisutno 68, glasalo 58) **56 glasova *za, dva protiv i nijedan poslanik se nije uzdržao od glasanja.***

**Zaključci Kluba poslanika SDS**

1. Narodna skupština Republike Srpske odbacuje Informaciju o Zaključcima Narodne skupštine Republike Srpske od 17. februara 2020. godine u vezi antidejtonskog djelovanja Ustavnog suda BiH.
2. Narodna skupština Republike Srpske konstatuje da su se predstavnici Republike Srpske u institucijama BiH ponašali na neodgovoran način, te da nisu poštovali Zaključke Narodne skupštine Republike Srpske.
3. Narodna skupština Republike Srpske konstatuje da su se institucije Republike Srpske ponašale krajnje neprimjereno, te da su i pored decidnih zaduženja od Narodne skupštine Republike Srpske da ne sprovode antidejtonske i nedemokratske odluke Visokog predstavnika i Ustavnog suda BiH, iste uvažile i provodile.
4. Narodna skupština Republike Srpske još jednom upozorava predstavnike Republike Srpske u institucijama BiH i poziva ih na odgovornost i poštovanje zaključaka sa Desete posebne sjednice od 17. februara 2020. godine, a naročito zaključka broj 4 koji je krajnje rezolutan i jasan u svakom pogledu.
5. Narodna skupština Republike Srpske zahtijeva od predstavnika Republike Srpske u institucijama BiH da svakih narednih 60 dana obavještavaju Narodnu skupštinu Republike Srpske o sprovođenju ovih zaključaka.
6. Narodna skupština Republike Srpske još jednom izražava svoje potpuno opredjeljenje da se sve odluke Ustavnog suda BiH koje se odnose na nepoštovanje člana 3, tačka 3 Ustava BiH, koji na najdirektiniji način definiše presumpciju nadležnosti u korist entiteta, a ne države, što predstavlja temeljni ustavni princip na osnovu koga su podijeljene nadležnosti, neće primjenjivati na teritoriji Republike Srpske.
7. Ovi zaključci stupaju na snagu osmog dana od dana donošenja.

**nisu usvojeni** (prisutno 68, glasalo 55) – 19 glasova *za, 31 protiv i pet poslanika se uzdržalo od glasanja*

**Ad – 2: Informacija o zaključcima Narodne skupštine Republike Srpske usvojenim 10. decembra 2021. godine**

**Zaključak o usvajanju Informacije o zaključcima Narodne** **skupštine Republike Srpske usvojenim 10. decembra 2021. godine**

1. Narodna skupština Republike Srpske usvaja Informaciju o zaključcima Narodne skupštine Republike Srpske usvojenim 10. decembra 2021. godine.
2. Ovaj zaključak stupa na snagu narednog dana od dana donošenja.

**usvojen je sa** (prisutno 68, glasalo 60) **47 glasova *za, 13 protiv i nijedan poslanik se nije uzdržao od glasanja.***

**Zaključak o izmjeni Zaključka broj 02/1-021-1030/21 od 10. decembra 2021. godine**

1. U tački 2 Zaključka u vezi Informacije o prenosu nadležnosti sa Republike Srpske na nivo BiH riječi „u roku do šest mjeseci“ brišu se, a poslije riječi „funkcionisanje Republike Srpske“ briše se tačka i dodaju riječi „kada se za to steknu odgovarajući uslovi“.
2. Ovaj zaključak stupa na snagu narednog dana od dana donošenja.

**usvojen je sa** (prisutno 68, glasalo 58) **47 glasova *za, 11 protiv i nijedan poslanik se nije uzdržao od glasanja.***

**Zaključak o izmjeni Zaključka broj 02/1-021-1031/21 od 10. decembra 2021. godine**

1. U tački 5 Zaključka u vezi Informacije o prenosu nadležnosti u oblasti indirektnog oporezivanja riječi „u roku do šest mjeseci“ brišu se, a poslije riječi „Zakon o akcizama Republike Srpske“ briše se tačka i dodaju riječi „kada se za to steknu odgovarajući uslovi“.
2. Ovaj zaključak stupa na snagu narednog dana od dana donošenja.

**usvojen je** **sa** (prisutno 68, glasalo 51) ***47 glasova za, četiri protiv i nijedan poslanik se nije uzdržao od glasanja.***

**Zaključak o izmjeni Zaključka broj 02/1-021-1032/21 od 10. decembra 2021. godine**

1. U tački 4. Zaključka u vezi Informacije o pravosudnim institucijama BiH riječi „u roku do šest mjeseci“ brišu se, a poslije riječi „Zakon o Visokom sudskom i tužilačkom savjetu Republike Srpske“ briše se tačka i dodaju riječi „kada se za to steknu odgovarajući uslovi“.
2. Ovaj zaključak stupa na snagu narednog dana od dana donošenja.

**usvojen je sa** (prisutno 68, glasalo 57) **46 glasova*****za, 11 protiv i nijedan poslanik se nije uzdržao od glasanja.***

**Zaključak o izmjeni Zaključka broj 02/1-021-1033/21 od 10. decembra 2021. godine**

1. U tački 4 Zaključka u vezi Informacije o prenosu nadležnosti sa Republike Srpske na nivo BiH u oblasti odbrane i bezbjednosti riječi „u roku do šest mjeseci“ brišu se, a poslije riječi „bezbjednosti“ briše se tačka i dodaju riječi „kada se za to steknu odgovarajući uslovi“.
2. Ovaj zaključak stupa na snagu narednog dana od dana donošenja.

**usvojen je** **sa** (prisutno 68, glasalo 60) **47 glasova *za, 13 protiv i nijedan poslanik se nije uzdržao od glasanja.***

**Zaključci Kluba SDS**

1. Narodna skupština Republike Srpske odbacuje Informaciju o zaključcima Narodne skupštine Republike Srpske usvojenim 10. decembra 2021. godine.
2. Narodna skupština Republike Srpske podsjeća da je Vlada Republike Srpske propustila da provede zaključke o pravosudnim institucijama, zaključke iz oblasti odbrane i bezbjednosti, kao i zaključke iz oblasti indirektnog oporezivanja u predviđenom roku od šest mjeseci i prolongirala predviđeni rok do najkasnije 10. decembra 2022. godine.
3. Narodna skupština Republike Srpske konstatuje da su krajnje predviđeni rokovi sa terminom do 10. decembra 2022. godine izignorisani od strane Vlade Republike Srpske do danas, te s toga poziva Vladu Republike Srpske na odgovornost.
4. Narodna skupština Republike Srpske zaključuje da imenovanje Radovana Viškovića za mandatara za sastav Vlade Republike Srpske predstavlja jasan pokazatelj da nikad nije postojala iskrena namjera da se zaključci usvojeni na Dvadeset četvrtoj posebnoj sjednici Narodne skupštine Republike Srpske od 10. decembra 2020. godine realizuju, jer u suprotnom Radovan Višković ne bi bio reizabran na mjesto predsjednika Vlade Republike Srpske.
5. Ovi zaključci stupaju na snagu osmog dana od dana donošenja.

**nisu usvojeni** (prisutno 68, glasalo 56) – *21 glas za, 34 protiv i jedan poslanik se uzdržao od glasanja.*

Predsjednik je zaključio Šestu posebnu sjednicu Narodne skupštine Republike Srpske.

U skladu sa članom 174 stav 10 Poslovnika Narodne skupštine Republike Srpske sastavni dio ovog zapisnika je stenogram od 138 stranica, tonski i video-zapis Šeste posebne sjednice Narodne skupštine Republike Srpske.

**GENERALNI SEKRETAR PREDSJEDNIK**

**NARODNE SKUPŠTINE NARODNE SKUPŠTINE**

***Boran Bosančić Dr Nenad Stevandić***